Lindsey Jacobellis

Lindsey Jacobellis (s. 19. elokuuta 1985 Danbury, Connecticut) on yhdysvaltalainen lumilautailija, kaksinkertainen olympiavoittaja ja kuusinkertainen maailmanmestari.

Jacobellis on voittanut viisi kertaa maailmanmestaruuden lumilautakrossissa vuosina 2005, 2007, 2011, 2015 ja 2017. Lisäksi hänellä on kaksi MM-mitalia joukkuekilpailusta.

Olympialaiset
Lumilautakrossin finaalissa Torinossa 2006 Jacobellis otti heti lähdössä kärkipaikan ja jo puolivälissä hän oli paljon muita edellä, kunnes hän toiseksi viimeisessä hypyssä temppuili ja kaatui. Tällöin Sveitsin Tanja Frieden tuli ohi ja laski olympiakultaan.

Vancouverin olympialaisissa 2010 Jacobellis sijoittui lumilautakrossissa viidenneksi, Sotšissa 2014 seitsemänneksi ja Pyeongchangissa 2018 neljänneksi. Pekingissä 2022 hän voitti kultaa henkilökohtaisessa kilpailussa ja sekajoukkuekilpailussa Nick Baumgartnerin parina.

Saavutuksia
 Lumilautakrossissa olympiakultaa 2022, olympiahopea 2006 
 Lumilautakrossin sekajoukkuekilpailussa olympiakultaa 2022
 Lumilautakrossissa MM-kultaa vuosina 2005, 2007, 2011, 2015 ja 2017. 
 Lumilautakrossin joukkuekilpailussa MM-kultaa 2019 ja MM-pronssia 2017

Lähteet

Viitteet 

Yhdysvaltalaiset lumilautailijat
Yhdysvaltalaiset olympiavoittajat
Vuonna 1985 syntyneet
Elävät henkilöt